Esquerra demana explicacions sobre la proposta de llogar pisos turístics per 1.200€ per convertir-los en habitatges socials – El Republicà
Els republicans reclamen la compareixença de Lucía Martín per tal d’informar sobre l’acord plantejat pel govern municipal conegut aquesta setmana
Esquerra també insistirà en què el consistori exigeixi a l’Estat el traspàs de les competències del Front Marítim perquè l’Ajuntament gestioni totes les llicències
“No entenem que es vulguin invertir una quantitat tan gran de diners públics per garantir la continuïtat a futur del pisos turístics”, ha manifestat Coronas. “Això ho fa un govern que s’autoanomena progressista i d’esquerres, amb una llista d’espera interminable a la Mesa d’Emergència Habitacional, ens sembla inacceptable”.
Aquestes són algunes de les iniciatives que Esquerra presentarà la setmana vinent a les comissions de l’Ajuntament. A continuació podeu trobar la relació completa:
Comissió de Presidència, Seguretat i Prevenció, Drets de Ciutadania i Participació
– Proposició sobre el traspàs per part de l’Estat cap a l’Ajuntament de les competències sobre llicències i usos del Front Marítim.
– Prec sobre el replantejament de l’actual format del Debat de l’Estat de la Ciutat
– Prec sobre quines actuacions ha pres l’Ajuntament en matèria de diversitat de la plantilla municipal.
– Proposició per instar el govern espanyol a derogar articles de la reforma laboral.
– Pregunta sobre com pensa el govern municipal donar compliment a la proposta del Pacte de Ciutat sobre el Programa Làbora.
– Pregunta sobre quins són els criteris de selecció de les activitats incloses al nou marketplace.barcelona per a la reactivació del turisme.
– Proposició sobre la reobertura dels Casals de Gent Gran en l’etapa de desconfinament: protocol, ràtios, activitats a l’exterior…
– Prec per ampliar la quota reduïda dels CEM’s mentre durin els ERTOS per fomentar la pràctica esportiva.
– Pregunta sobre la valoració que fa el govern municipal del Servei de Primera Acollida.
– Proposició per realitzar amb l’AMB i en un termini de 3 mesos un Pla Director d’Equipaments de Suport, per dotar la ciutat d’espais flexibles per millorar la seva capacitat de resposta davant emergències i crisis futures.
– Prec per permetre el pas del transport públic als carrers tancats a la circulació emmarcats la iniciativa ‘Obrim els Carrers’ i a habilitar carrils de servei en certs trams.
– Prec per conèixer la informació de les compres ha fet l’Ajuntament mitjançant el mecanisme del tanteig i retracte.
– Seguiment de prec sobre l’estat d’execució de la proposta de garantir el pagament mensual fraccionat de la T-Jove.
← La immunitat dels GAL
PANDÈMIA no ve de panda! →